Bi ha unas construccions impersonals en aragonés que tienen equivalents en catalán nordoccidental y en part de las luengas galo-romances (por eixemplo en francés standard), pero no en las luengas ibero-romances. En aragonés no bi ha concordancia de lo verbo con lo sintagma nominal postverbal (que no ye un garra subchecto pero fa de subchecto en ibero-romance). Estas estructuras se pueden sentir en buena part de las parlas altoaragonesas y mesmo en lo castellán rechional d'Aragón con substrato aragonés pero no estudiau dica zaguers de lo sieglo XX por autors como Chabier Lozano y Juan José Segura. Los verbos quedar, salir y veyer presentan estas estructuras quan fan referencia a colectividatz indeterminadas.